Laagna tee

**Laagna tee** (rahvasuus ka **Lasnamäe kanal**) on tänav Tallinnas Lasnamäe linnaosas Sikupilli, Uuslinna, Pae, Kurepõllu, Laagna, Tondiraba, Mustakivi ja Seli asumis. 

Laagna tee kulgeb Kesklinnast Lasnamäe linnaosa tagumisse ossa ning on esimene Tallinna kahetasandiline sõidutee, mis võimaldab kiirelt ja turvaliselt jõuda Lasnamäe lõppu. 

Laagna teed ehk Lasnamäe kanalit hakati paekivisse raiuma 1980. aastate alguses. Juhan Smuuli tee ja Varraku tänava vahel olev asfaltkattega teelõik avati liiklusele 1987. aastal ja viimane teelõik – Mustakivi teest Mahtra tänavani – valmis 1995. aastal. Valdavalt on seal sõidukitele kehtestatud piirkiirus 70 km/h.

Aastatel 1986–1992 kandis Laagna tee nime **Oktoobri tee**.

## Laagna tee sillad
Üle Laagna tee on ehitatud järgmised Lasnamäe asumeid ühendavad sillad: 
* Ilvese sild, 
* Pallasti sild, 
* Võidujooksu sild, 
* Pae sild, 
* Juhan Smuuli sild, 
* Lindakivi sild, 
* Miina Härma sild, 
* Saarepiiga sild, 
* Varraku sild, 
* Mustakivi sild, 
* Raadiku sild.

File:EU-EE-Tallinn-Kesklinn-Lynx bridge.JPG|Ilvese sild Kesklinna ja Lasnamäe Sikupilli asumi vahel
File:Pallasti Bridge over Laagna tee in Tallinn 10 December 2020.jpg|Pallasti sild ühendab Pallasti tänavat ja Valget tänavat Sikupilli asumis ja Uuslinna asumis
File:Laagna tee Sikupillis.jpg|Vaade Laagna teele ja Sikupilli asumile Pae sillast
File:Laagna tee in Lasnamae in Tallinn 10 December 2020.jpg|Võidujooksu sild
File:EU-EE-Tallinn-LAS-Pae bridge.JPG|Pae sild ühendab Liikuri tänavat ja Pae tänavat
File:EU-EE-Tallinn-LAS-Smuuli bridge.JPG|Juhan Smuuli sild Juhan Smuuli teel
File:Laagna tee Lindakivi sild.jpg|Lindakivi sild ühendab Jaan Koorti tänava ja Paul Pinna tänava piirkonda Laagna asumis
Fail:Laagna road, Sept 2009.jpg|Laagna tee ja Miina Härma sild
File:EU-EE-Tallinn-LAS-Laagna bridge.JPG|Saarepiiga sild ühendab Virbi tänavat ja Vikerlase tänava piirkonda Laagna asumis
File:EU-EE-Tallinn-LAS-Laagna-Varraku bridge.JPG|Varraku sild ühendab Varraku tänavat
File:EU-EE-Tallinn-LAS-Mustakivi bridge.JPG|Mustakivi sild Mustakivi teel


## Laagna tee tunnelid
Laagna tee alt kulgevana on rajatud Tondiraba jalakäijate tunnel ja Mustakivi jalakäijate tunnel.

## Tee arendamine
31. augustil 2004 pidulikult avatud Laagna tee viimase lõigu valmimisse investeeris linn 32,6 miljonit krooni (2 miljonit eurot). Selle, Rahu tee nime kandva lõigu ehitus lõpetati oktoobris 2004. Rahu tee ühendab Laagna teed Väo liiklussõlme kaudu Peterburi tee ja Tallinna ringteega ning selle väljaehitamisega vähendati toona oluliselt liikluskoormust Tartu maantee ja Peterburi tee ristmikul. (2019. aasta seisuga oli Väo ristmiku liikluskoormus aga suurenenud juba ligi 49 000 sõidukini ööpäevas, mistõttu hakati seda ristmikku 2020. aastal rekonstrueerima uueks, mitmetasandiliseks Väo liiklussõlmeks, mis valmis 2021. aasta lõpuks.) 

Laagna tee ei ole siiski projektijärgses mahus valmis saanud. Süvendatud on vaid 2/3 plaanitust. Samuti on Laagna tee lõpp välja arendamata. Generaalplaani järgi on valmimata lõike veel kümnete kilomeetrite ulatuses.

## Vaata ka
* Tallinna kiirtramm

## Viited

## Välislingid
* Laagna tee sulgemine ummistas Lasnamäe
* Laagna tee sulgemine häiris Ülemiste ristmiku liiklust
* Liiklusõnnetus Laagna teel viis inimese elu Tallinna Postimees, 1. september 2009